title: Alfonsina Storni
text: Alfonsina Storni va konak taneaf grabom bak 1916 koe La Nota suterotafa virda sanegar. Nekev skaparga va La Inquietud del rosal ezlak sanegar aze mu Caras y Caretas virda toz suter, kobason wetce unenik koe doltaxe. Kore taneafa ezla ke Storni  re tid ke telyona logrupena is lokarolana, banugale gan lanyone milsareikye dum Jorge Luis Borges is Eduardo Gonzalez Lanuza olgon zo malyopayad. Ikrarenuca is ayikyevafa watsa ke inyon suteks tiyid kevudas uum koe ezlopa ke bane sare, voxen mana rontifa sutera icde ayikyuca tiyir tana inafa lozolonafa tuwarzara wetce ezlopik.